DECRETO 47/2009, do 19 de febreiro, polo que se acepta a cesión, a título gratuíto, de varios inmobles feita polos concellos de Chantada, Sarria e Ames á Comunidade Autónoma de Galicia, con destino á construción de parques de bombeiros.
CONSELLERÍA DE ECONOMÍA E FACENDA — III. OUTRAS DISPOSICIÓNS — 11/03/2009

Os plenos dos concellos de Chantada, Sarria e Ames, en sesión ordinaria do 29 de maio, 27 de marzo e 30 de outubro de 2008, acordaron ceder, a título gratuíto, a favor da Comunidade Autónoma de Galicia, uns terreos para a construción de parques de bombeiros.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta do conselleiro de Economía e Facenda, e logo da deliberación do Consello da Xunta de Galicia, na súa reunión do día dezanove de febreiro de dous mil nove,
DISPOÑO:
Artigo 1º
Acéptase nos termos establecidos polo Concello de Chantada a cesión, a título gratuíto, do dereito de uso durante trinta anos do inmoble seguinte:
Parcela urbana B1 na zona central ou zona B do polígono industrial situado no Monte dos Acivros, lugar de Santo Estevo e Vilanova do Monte, na parroquia de San Salvador de Asma, concello de Chantada, dunha superficie de 9.970 m2. Linda: norte, vías dentro do predio matriz; sur, en liña de 133 metros co resto do predio matriz -zona central-; leste, herdeiros de Ramón Calvo e outros; e oeste, en liña de 98 metros con resto do predio matriz, zona central. Inscrita no Rexistro da Propiedade de Chantada no tomo 779, libro 271, folio 110, predio 33.229. Referencia catastral: 0560001PH0106S0001LI.
Acéptase nos termos establecidos polos concellos de Sarria e Ames a cesión, a título gratuíto, da propiedade dos inmobles seguintes:
Parcela 97450-04B edificada sensiblemente rectangular con plataforma a un único nivel e 40 metros de fronte á suxeita á rúa da Veiga cunha superficie de 2.605 m2 (superficie construída cuberta de 913 m2) que linda: norte predio de referencia catastral 94750-04A ou resto do predio matriz; sur, rúa da Veiga; leste, predio de referencia catastral 945002PH2397N (Campo da Feira); oeste, predio con referencia catastral 94750-04A (resto do predio matriz). Inscrita no Rexistro da Propiedade de Sarria no tomo 465, folio 198, libro 214, predio 23414. Referencia catastral: 9475005PH2397S0001PE.
Parcela EQ-3 no lugar do Milladoiro, concello de Ames, sector de solo urbanizable S-16 Galdrachán dunha superficie de 4.699,39 m2, que linda: norte, con vía de nova apertura número 4 e con límite do ámbito do sector S-16 Galdrachán; sur, con vía de nova apertura nº 2 e con límite do ámbito do sector S-16 Galdrachán; leste, con vías de nova apertura 2 e 4; oeste, con espazos verdes destinados a contedores e xardín. Inscrita no Rexistro da Propiedade de Negreira no tomo 1.395, libro 535, folio 101, predio 35.041. Referencia catastral 4141803NH3444S0001LW.
Artigo 2º
O destino dos inmobles será a construción de parques comarcais de bombeiros.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dezanove de febreiro de dous mil nove.
Emilio Pérez Touriño
Presidente
José Ramón Fernández Antonio
Conselleiro de Economía e Facenda